తేలు విజయ

తేలు విజయ తెలంగాణ రాష్ట్రానికి చెందిన సినీ, జానపద గాయని. ఆమె 2016లో తెలంగాణ రాష్ట్ర ప్రభుత్వ పురస్కారం అందుకుంది.

జననం, విద్యాభాస్యం 
తేలు విజయ తెలంగాణ రాష్ట్రం, కరీంనగర్ జిల్లా, ముల్కనూరు గ్రామంలో తేలు వెంకటరాజం, నర్సమ్మ దంపతులకు జన్మించింది. ఆమె పీజీ వరకు చదువుకుంది.

గాయనిగా
తేలు విజయ చిన్ననాటి నుండే తన కుటుంబ సభ్యుల పడే జానపదాలు, బతుకమ్మ పాటలు, భజన పాటలు చూసి వారివద్దే పాడడం నేర్చుకుంది. ఆమె తరువాత జానపదాల పాటలవైపు మళ్ళి 1998లో ‘నగారే మోగింది’ అనే ప్రైవేట్ ఆల్బమ్ లో ‘తండాకు వోతాండు గుడుంబా తాగుతాండు.. ఈపువలగ్గొడ్తాండు ఇల్వదీసుకుంటాండు’ పాట ద్వారా గాయనిగా పరిచయమై తొలిపాటతోనే మంచి గుర్తింపు తెచ్చుకుంది. విజయ 2007లో విడుదలైన ‘బతుకమ్మ’ సినిమాలో పాడిన ‘ఊరికి ఉత్తరానా వలలో.. ఊడాలామర్రీ వలలో’ పాట ద్వారా సినీరంగంలోకి అడుగుపెట్టింది.

తేలు విజయ తెలంగాణ రాష్ట్రం ఏర్పడ్డాక  సాంప్రదాయ బతుకమ్మ పాటలతో బతుకమ్మ గొప్పతనాన్ని తెలుపుతూ అనేక పాటలు పడింది, ఈ క్రమంలో 2015లో వచ్చిన ‘చిన్నీ మా బతుకమ్మ’ అనే బతుకమ్మ పాట ద్వారా ఆమె మంచి గుర్తింపునందుకుంది. ఆమె తరువాత దాదాపు ఎనభై బతుకమ్మ పాటలు పడింది. విజయ తెలంగాణ రాష్ట్రం ఏర్పడిన తరువాత ఏర్పాటు చేసిన తెలంగాణ సాంస్కృతిక సారథిలో ఉదోగ్యం చేస్తుంది.

పురస్కారాలు 

 2016: తెలంగాణ రాష్ట్ర ప్రభుత్వ పురస్కారం
 2023: జానపద గాయకురాలు విభాగంలో తెలుగు విశ్వవిద్యాలయం - కీర్తి పురస్కారం (2021)

మూలాలు

తెలంగాణ కళాకారులు